CELEX: 62014CN0306
Language: et
Date: 2014-06-25 00:00:00
Title: Kohtuasi C-306/14: Eelotsusetaotlus, mille on esitanud Varhoven administrativen sad (Bulgaaria) 25. juunil 2014 – Direktor na Agentsia „Mitnitsi” versus „Biovet”  AD

8.9.2014   
            
            
               ET
            
            
               Euroopa Liidu Teataja
            
            
               C 303/26
            
         Eelotsusetaotlus, mille on esitanud Varhoven administrativen sad (Bulgaaria) 25. juunil 2014 – Direktor na Agentsia „Mitnitsi”versus„Biovet” AD
   (Kohtuasi C-306/14)
   2014/C 303/33
   Kohtumenetluse keel: bulgaaria
   
      Eelotsusetaotluse esitanud kohus
   
   Varhoven administrativen sad
   
      Põhikohtuasja pooled
   
   
      Kassatsioonkaebuse esitaja: Direktor na Agentsia „Mitnitsi”
   
      Vastustaja kassatsioonimenetluses: „Biovet” AD
   
      Eelotsuse küsimused
   
   
               1.
            
            
               Milline mõte on mõistel „tootmisprotsess” nõukogu 19. oktoobri 1992. aasta direktiivi 92/83/EMÜ alkoholi ja alkohoolsete jookide aktsiisimaksude struktuuri ühtlustamise kohta (1) artikli 27 lõike 2 punktis d, ja kas see mõiste hõlmab puhastust ja/või desinfektsiooni kui protsesse teatavate puhtusastmete saavutamiseks, mille näeb ette ravimite hea tootmispraktika?
            
         
               2.
            
            
               Kas direktiivi 92/83/EMÜ artikli 27 lõike 2 punktiga d on kooskõlas, et pärast seda, kui liikmesriigid on sätestanud alkoholi vabastamise ühtlustatud aktsiisimaksust tingimusel, et seda kasutatakse tootmisprotsessis ja lõpptoode ei sisalda alkoholi, lisatakse õigusnorm, mille järgi selle vabastuse kohaldamisel ei loeta puhastuseks kasutatud alkoholi tootmisprotsessis kasutatud alkoholiks?
            
         
               3.
            
            
               Kas õiguskindluse ja õiguspärase ootuse kaitse põhimõtteid silmas pidades on lubatud kehtestada kohese mõjuga (st ilma ettevõtjatele tegevuse ümberkorraldamiseks mõistlikku aega andmata) selline fiktsioon nagu ZADS artikli 22 lõikes 7, mis piirab liikmesriigi poolt kaalutlusõiguse alusel sisse viidud aktsiisimaksust vabastamist sellega, et puhastusvahendina kasutatud alkoholi aktsiisi ei tagastata?
            
         
      (1)  ELT L 316, lk 21; ELT eriväljaanne 09/01, lk 206.